 Sida aynu ognahay waxaa ku nool Minnesota state bulsho Somaliyeed oo aad u balaaran, bulshadaas oo aan lahayn goobo wax-barasho oo dayarta lagu barbaariyo marka laga reebo Masaajida iyo madaarista Quraanka Kariima ayaa waxaa soo food saaray walaac iyo walbahaar baahsan oo ku saabsan mustaqbalka Ubad kooda taas oo keentay inay miciin bidaan goobaha tirada yare ee ah masaajida ama Dugsi Quraanka, goobahaas oo aan gaarsiisnayn heer kii loo baahnaa marka laga fiiriyo dhinacyada tirada xarumaha furan, tayada aqooneed ama xirfadeed ee barayaasha ka hawl gala xarumahaas, agabka wax barashada ama manhajka ay isticmaalaan, Saacadah goobahaas furan yihiin oo aad u kooban iyo kala daadsanaan baahsan oo keentay hoos u dhac ku yimid tayadii aqooneed ee ardayda ku taxan madaaristaas, taas oo ku kaliftay in badan oo ka mid ah qoysaska soomaaliyleed inay ilmohooda ula hayaamaan wadamo kale, tusaalayaasha layaabka leh ee waalidiintu kuu sheegayaan waxaa kamid ah arday quraanka ku dhameeyay 12 sano oo xiriir ah Iyo kuwo kale oo intaa iyo kabadan dhiganayay laakiin nasiib daro aan wali dhamayn, waxaa sii dheer ayadoo ay furmeen madaaris la sheegay in quraan laga barto laakiin aan la aqoon cida ka danbaysa iyo ujeedooyin kooda dhabt ah toonah. 